નિત નિત નૌતમ એનાં રૂપ  નમું નમું હો બાળસ્વરૂપ  ગોમુખથી ઝરતાં ઝરણાં સમ ખીલ ખીલ હસતું મંજુલ નાદ બીક નહિ પરવા નહિ કો'ની આત્મામાંથી ઝરે પ્રસાદ માતાપિતાનું મંગલ રૂપ  નમું નમું હો બાળસ્વરૂપ  ઘાટીલું ને દડઘા જેવું સાજું તાજું ને ગંભીર દૈવચક્ર શી પ્રતિભાવંતુ ડીફા જેવું દીપે શરીર  મનુકૂલને સિંહાસન ભૂપ  નમું નમું હો બાળસ્વરૂપ  વિકારની નહિ રેખ વદન પર સ્વચ્છ નિખાલસ સુરખી રમે અંતરની અણિશુદ્ધ પ્રતિમા કહો કહો કોને ન ગમે?